रुचि के 'विषय' का चुनाव: यदि आप स्टूडेंट हैं और ब्लॉगिंग शुरू करना चाहते हैं तो उन विषयों की पहचान करें, जो आपको पसंद हैं और जिस पर आप कंटेंट पढ़ना और लिखना चाहते हैं. अगर आप आर्ट्स के स्टूडेंट हैं तो आपके पसंदीदा सब्जेक्ट राजनीति, सामाजिक मुद्दे हो सकते हैं तो अगर आप अर्थशास्त्र के विद्यार्थी हैं तो इकॉनमी, टैक्स या बचत संबंधी विषय पर आपका ब्लॉग हो सकता है. ऐसे ही अगर आप जीव-विज्ञान या मेडिकल साइंस की ओर इंटरेस्ट रखते हैं तो हेल्थ और न्यूट्रिशन के फील्ड (Blogging for Students, College Guys, Knowledge and Earning, Hindi Article, New, Blog Topics) में अपार संभावनाएं खुली हुई हैं तो इंजीनियरिंग के फील्ड में आप जिस भी ट्रेड के हों, उसमें ही असीमित सब्जेक्ट आपको मिल जायेंगे. मसलन अगर आप इलेक्ट्रॉनिक्स के स्टूडेंट हैं तो एलईडी लाइटिंग से लेकर प्रोग्रामिंग तक पढ़ और लिख सकते हैं. ऐसे ही मैकेनिकल वाले स्टूडेंट्स ऑटोमोबाइल या किसी अन्य इंडस्ट्री पर ब्लॉगिंग की शुरुआत कर सकते हैं. शुरू में आप एक से अधिक ब्लॉग भी शुरू कर सकते हैं, जो आपको पसंद हों, तो आगे चलकर आपको समझ आ सकता है कि उनमें आप किसको लेकर चलना चाहेंगे. विषय के चुनाव में आप पहले से चल रहे अपने रुचि के ब्लॉग्स का अध्ययन भी करें, जो काफी लाभकारी सिद्ध हो सकता है. भाषा को लेकर आप निश्चिन्त रहें और वहीं भाषा चुनें जिसमें आप कम्फर्टेबल हों, वह चाहे हिंदी हो या अंग्रेजी या कोई अन्य क्षेत्रीय भाषा!